cyanic-selkie/wikianc huggingface dataset:
কোশল রাজ্য
সংস্কৃতি ও ধর্ম
বৌদ্ধ ধর্ম উত্থানের সময় ও উদ্ভবের পূর্বে কোশলে সমাজে বৈদিক-ব্রাহ্মণীয় ঐতিহ্যের লৈকিক ও পার্থিব দেবতাদের বিশেষ করে দেবতা যক্ষের প্রভাব ছিল। স্যামুয়েলস কোশলের ধর্ম বিশ্বাসকে 'উর্বরতা ও অনুকুলতার ধর্ম' । হপকিন্সের মতে, কোশল "অঞ্চলের ধর্ম বিশ্বাস নারী শক্তি, প্রাকৃতিক রূপান্তর, পবিত্র পৃথিবী এবং পবিত্র স্থান, রক্তের ত্যাগ এবং তাদের সম্প্রদায়ের পক্ষে দূষণকে গ্রহণকারী আচারবাদীদের দ্বারা চিহ্নিত হয়েছিল"। কুরু-পঞ্চলা অঞ্চলের বিকাশমান ব্রাহ্মণ্য ঐতিহ্যের বিপরীতে, কোসল অঞ্চল যেখানে বৌদ্ধ ও জৈন ধর্ম বিকশিত হয়েছিল; এছাড়া অঞ্চলটি ব্রাহ্মণ্যিক ঐতিহ্যের উপনিষদ বা বেদান্ত রচনার জন্য অত্যন্ত গুরুত্বপূর্ণ হিসেবে বিবেচিত। " স্যামুয়েলসের মতে, কোশলে বৌদ্ধধর্ম বিকাশ ও প্রসারের কারণ কুরু-পাঞ্চালায় বিকশিত একটি বৈদিক-ব্রাহ্মণ্যবাদী ব্যবস্থার বিরুদ্ধে শুধু প্রতিবাদ ছিল না, বরং এই বৈদিক-ব্রাহ্মণ্যবাদী ব্যবস্থার ব্রাহ্মণদের উচ্চতর অবস্থান দেওয়া ও ক্রমবর্ধমান প্রভাব বিস্তারের বিরোধিতা ছিল।
অ্যাসাসিন'স ক্রিড ২
অ্যাসাসিন'স ক্রিড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড সিরিজের দ্বিতীয় এবং অ্যাসাসিন'স ক্রিড এর পরবর্তী গেম। গেমটি ২০০৯ সালের নভেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০১০ সালের মার্চে মাইক্রোসফট উইন্ডোজ ও অক্টোবরে ওএস এক্স এর জন্য প্রকাশিত হয়েছিল।
এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। ফ্রেমিংয়ের গল্পটি একবিংশ শতাব্দীতে সেট করা হয়েছে যেখানে ডেসমন্ড মাইলস তাঁর পূর্বপুরুষ ইজিও অডিটরে দা ফিরেনজের বংশানুগতিক স্মৃতিগুলিকে প্রত্যক্ষ করেন। মূল আখ্যানটি পঞ্চদশ এবং ষোড়শ শতকের গোড়ার দিকে ইতালির রেনেসাঁর উৎকণ্ঠার সময়কে ঘিরে। প্লেয়াররা ইজিওকে তার পরিবারের সাথে বিশ্বাসঘাতকতার জন্য দায়ীদের বিরুদ্ধে প্রতিশোধের সন্ধানে গাইড করতে ফ্লোরেন্স, ভেনিস, তোসকানা, মন্টেরিজিওনি এবং ফোরলি অন্বেষণ করতে পারে। প্রাথমিক লক্ষ্য হলো প্লেয়ারের যুদ্ধ এবং স্টিলথ ক্ষমতাগুলি ব্যবহার করা, যেহেতু ডেসমন্ড অ্যাসাসিন এবং টেম্পলারদের মধ্যে দ্বন্দ্বের অবসানের আশায় প্রথম সভ্যতা হিসাবে পরিচিত একটি প্রাচীন জাতির রহস্যগুলি উদ্‌ঘাটন করতে শুরু করে।
মনিশ পাণ্ডে
মনিশ কৃষ্ণনন্দ পাণ্ডে (ಮನೀಶ್ ಪಾಂಡೆ; জন্ম ১০ সেপ্টেম্বর ১৯৮৯) হলেন একজন ভারতীয় ক্রিকেটার। তিনি মূলত ডানহাতের মিডিল অর্ডার ব্যাটসম্যান, মনিশ ঘরোয়া ক্রিকেটে কর্ণাটককে এবং ইন্ডিয়ান প্রিমিয়ার লিগে (আইপিএল) সানরাইজার্স হায়দ্রাবাদে প্রতিনিধিত্ব করছেন। তিনি তার প্রাক্তন আইপিএল দলের রয়্যাল চ্যালেঞ্জার্স ব্যাঙ্গালোরের উদ্বোধনী ব্যাটসম্যান হিসাবে খেলেছিলেন এবং ২০০৯ ইন্ডিয়ান প্রিমিয়ার লিগে আইপিএল এর ইতিহাসে প্রথম সেঞ্চুরি করা ভারতীয় খেলোয়াড় হয়েছিলেন।
লি বিয়ং চল
লি বিয়ং চল ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।
কর্মজীবন
তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান স্যামসাং ট্রেডিং কোম্পানি। তখনকার লোগো থেকে জানা যায় স্যামস্যাং এর অর্থ তিন তারকা।
সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন। পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম চেল জেদাং। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল চেল মোজিক। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।
হো আম পুরস্কার
১৯৯১ সাল হতে প্রচলিত হো আম পুরস্কার এর নামকরণ লি এর ছদ্মনাম থেকেই করা হয়েছে।
আদালতি ভাষাবিজ্ঞান
আদালতি ভাষাবিজ্ঞান (ইংরেজি Forensic linguistics বা legal linguistics) ভাষা, আইন, অপরাধ ও বিচার সংক্রান্ত ব্যাবহারিক শাস্ত্র। এটি ভাষাবিজ্ঞানের একটি ব্যাবহারিক শাখা।
আদালতি ভাষাবিজ্ঞানের তিনটি প্রধান ব্যাবহারিক এলাকা আছে:
বর্ধমানের যুদ্ধ (১৭৪৭)
বর্ধমানের দ্বিতীয় যুদ্ধ ১৭৪৭ সালের মার্চে বর্ধমানে মারাঠা বাহিনী এবং বাংলার নবাবের বাহিনীর মধ্যে সংঘটিত হয় । তীব্র যুদ্ধের পর নবাবের বাহিনীর নিকট মারাঠারা সম্পূর্ণরূপে পরাজিত হয়  ।
পটভূমি
১৭৪৫ সালে মারাঠা নেতা রঘুজী ভোঁসলে বাংলা আক্রমণ করে উড়িষ্যা থেকে মেদিনীপুর পর্যন্ত বিস্তীর্ণ অঞ্চল দখল করে নেন । ১৭৪৬ সালের ডিসেম্বরে বাংলার নবাব আলীবর্দী খানের সেনাপতি মীর জাফর মেদিনীপুর পুনরুদ্ধার করেন, কিন্তু উড়িষ্যা থেকে আগত প্রায় ৪০,০০০ সৈন্যের নতুন মারাঠা বাহিনী মেদিনীপুর পুনর্দখল করে নেয় । এরপর নবাব নিজেই সসৈন্যে মারাঠাদের বিরুদ্ধে অগ্রসর হন।
নবাবের সমরসজ্জা
বিশাল মারাঠা বাহিনীর আক্রমণ প্রতিহত করার জন্য আলীবর্দী পর্যাপ্ত প্রস্তুতি গ্রহণ করেছিলেন। তিনি ১০,০০০ সৈন্যের একটি সৈন্যবাহিনী গড়ে তোলেন। এই বাহিনীটির অধিকাংশ সৈন্য ছিল বাঙালি, কিন্তু তার পাশাপাশি বহুসংখ্যক পশতুন, তুর্কি, আর্মেনীয়, ইরানি, জর্জীয়, কিজিলবাস এবং আবিসিনীয় সৈন্যও এই বাহিনীর অন্তর্ভুক্ত ছিল । তবে তা সত্ত্বেও আলীবর্দীর সংগৃহীত বাহিনীর তুলনায় মারাঠাদের লোকবল ছিল চারগুণ ।
এই অভিযানে আলীবর্দী খান তার গোলন্দাজ বাহিনীর কামান বহনের জন্য ষাঁড়ের টানা এক প্রকার নতুন ধরনের বাহন ব্যবহার করেছিলেন। এর ফলে দ্রুতগতিতে কামান বহন করা সম্ভব হয়েছিল । চূড়ান্ত প্রস্তুতি গ্রহণের পর আলীবর্দী খান সসৈন্যে মুর্শিদাবাদ থেকে বর্ধমানের দিকে রওনা হন এবং তিনদিন প্রায় অবিরাম চলার পর বর্ধমানের নিকটে পৌঁছেন ।
নবাব বাহিনীর প্রাথমিক বিপর্যয়
এই অভিযানে আলীবর্দী খানের সঙ্গে তার স্ত্রী শরফুন্নেসাও এসেছিলেন। তিনি ছিলেন আলীবর্দীর বাহিনীর সম্মুখভাগে। তার সুরক্ষার দায়িত্বে ছিল আলীবর্দীর বাহিনীর ক্ষুদ্র 'ভ্যানগার্ড' বা সম্মুখরক্ষী বাহিনীর ওপর। এই বাহিনীর প্রধান ছিলেন মুসাইব খান মোহমান্দ। তিনি ছিলেন আলীবর্দীর একজন সেনাপতি উমর খান মোহমান্দের ছেলে।
বর্ধমানের কাছাকাছি পৌঁছানোর পর মারাঠা সৈন্যদের একটি বৃহৎ দল নবাবের সৈন্যবাহিনীর সম্মুখরক্ষী বাহিনীর ওপর অতর্কিতে আক্রমণ চালায় । তাদের অতর্কিত আক্রমণে ক্ষুদ্র বাহিনীটির অধিকাংশ সৈন্যই প্রাণ হারায়। এসময় বেগম শরফুন্নেসা একটি হাতির পিঠে উপবিষ্ট ছিলেন। মারাঠা সৈন্যরা হাতিটিকে টেনে মারাঠা শিবিরের দিকে নিয়ে যেতে থাকে ।
কিন্তু তরুণ মুসাইব খান বীরত্ব ও সাহসিকতার পরাকাষ্ঠা প্রদর্শন করেন । পালিয়ে না গিয়ে তিনি অবশিষ্ট সৈন্যদের নিয়ে বিশাল মারাঠা বাহিনীকে আক্রমণ করেন এবং ঝটিকা আক্রমণ চালিয়ে বেগম শরফুন্নেসাকে মুক্ত করে আনেন । কিন্তু, মারাঠাদের পাল্টা আক্রমণে মুসাইব খান তার স্বল্পসংখ্যক সৈন্যসহ নিহত হন। শরফুন্নেসা বেঁচে যাওয়া কয়েকজন সৈন্যের সহযোগিতায় নিরাপদ দূরত্বে চলে যেতে সক্ষম হন এবং মূল বাহিনীর সঙ্গে যোগ দেন। আলীবর্দী খান এই সংবাদ পাওয়ার পর অত্যন্ত দু:খিত হন ।
নবাব অবরুদ্ধ
তবে এই ভয়ঙ্কর পরিস্থিতিতেও নবাব হতবুদ্ধি হন নি। তিনি চাতুর্যের সঙ্গে যুদ্ধের পরিকল্পনা প্রস্তুত করেন। পরিকল্পনা মোতাবেক তিনি তার সৈন্যবাহিনীর মাঝামাঝি অবস্থানে অবশিষ্ট রসদপত্র জড়ো করেন, আর এর চতুর্দিকে গোলন্দাজ বাহিনী মোতায়েন করেন। নবাবের সেনাপতি মোস্তফা খান বাহাদুর তার অশ্বারোহী বাহিনীকে আক্রমণের জন্য প্রস্তুত করেন। ইতোমধ্যে নবাবের আরেক সেনাপতি সৈয়দ আহমদ খান মুর্শিদাবাদ থেকে নতুন একদল সৈন্য এবং প্রচুর রসদপত্র নিয়ে পৌঁছেন ।
মারাঠাদের পরাজয়
এরপর আলীবর্দী খান তার পরিকল্পনা অনুযায়ী মূল্যবান গালিচা, রেশম, সোরাহি প্রভৃতিসমেত একটি পণ্যবহর মারাঠা সৈন্যব্যূহের নিকটে পাঠান । মারাঠা সৈন্যরা যথারীতি পণ্যবহর লুট করার জন্য অগ্রসর হয়। এর ফলে তারা নবাবের গোলন্দাজ বাহিনীর গোলার আওতার মধ্যে এসে পড়ে। মোস্তফা খানের অশ্বারোহী সৈন্যরা ডান ও বাম দিক থেকে মারাঠা বাহিনীকে আক্রমণ করে । নবাবের গোলন্দাজ ও অশ্বারোহী সৈন্যদের নিকট জানুজী ভোঁসলের বিশাল মারাঠা বাহিনী সম্পূর্ণরূপে পরাজিত হয় ।
ফলাফল
বর্ধমানের যুদ্ধে শোচনীয়ভাবে পরাজিত হওয়ার পর ব্যর্থ মারাঠা সৈন্যরা মেদিনীপুরে পালিয়ে যায়  । ফলে মুর্শিদাবাদ এবং বর্ধমান জেলা মারাঠামুক্ত হয় ।
ফ্রেঞ্চ ডিউক
ফ্রেঞ্চ ডিউক (বৈজ্ঞানিক নাম: Euthalia franciae(Gray)) এক প্রজাতির মাঝারি আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্রের সদস্য। ভারতের বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
ইগা সিওনতেক
সিওনতেকের বাবা টমাস একজন অবসরপ্রাপ্ত অলিম্পিক রোয়ার । জুনিয়র হিসেবে, ইগা সিওনতেক ক্যাটি ম্যাকন্যালিযের সাথে যৌথভাবে ২০১৮ ফ্রেঞ্চ ওপেন বালিকা দ্বৈতে এবং ২০১৮ উইম্বলডন বালিকা এককে চ্যাম্পিয়ন হয়েছিলেন। ২০১৯ সাল থেকে সিওনতেক ডব্লিউ টি এ ট্যুরে নিয়মিত খেলা শুরু করেন । প্রথম ডব্লিউ টি এ ফাইনাল এবং চতুর্থ রাউন্ডে পৌঁছানোর পর তিনি ১৮ বছর বয়সে র‌্যাঙ্কিং-এর শীর্ষ ৫০-এ প্রবেশ করেন।
ফ্রেঞ্চ ডিউক
উপপ্রজাতি
ভারতে প্রাপ্ত ফ্রেঞ্চ ডিউক এর উপপ্রজাতিসমূহ হল-
ইগা সিওনতেক
সিওনতেকের খেলার ধরণ হলো পুরো-কোর্টজুড়ে খেলা। তিনি বেসলাইন থেকে ড্রপ শট নিয়ে ২০১৯ সালে ডব্লিউ টি এ ফ্যান ফেভারিট শট অফ দ্য ইয়ার জিতেছিলেন। তিনি ২০২০ সালে ডব্লিউ টি এ ফ্যান ফেভারিট সিঙ্গেল প্লেয়ার অফ দ্য ইয়ার নির্বাচিত হন। তিনি ২০২৩ সালের এল'ইকুইপ চ্যাম্পিয়ন অফ চ্যাম্পিয়নস এবং ২০২৩ পোলিশ স্পোর্টস পার্সোনালিটি অফ দ্য ইয়ার বিজয়ী। ২০২৩ সালে টাইম ম্যাগাজিন তাকে বিশ্বের ১০০ জন প্রভাবশালী ব্যক্তির তালিকায় অন্তর্ভুক্ত করে।
ফ্রেঞ্চ ডিউক
বর্ণনা
ডানার উপরিতল : ডানার উপরিতল সবজে- নীল বর্নের। উভয় ডানা জুড়ে চওড়া, তীর্যক, উজ্জ্বল-সাদা ডিসকাল বন্ধনী এবং ইষদ অস্পষ্ট সাব টার্মিনাল সাদা ছোপের সারি বর্তমান। সামনের ডানায় ডিসকাল বন্ধনীটি দুটি সংযুক্ত অংশে গঠিত; প্রথমে কোস্টাল শিরার নিচ থেকে শুরু হয়ে ৪ নং শিরামধ্য অবধি বিস্তৃত ছোট ডিসকো-সেলুলার বন্ধনী এবং তার সংযুক্ত ৩ নং শিরামধ্য থেকে ডরসাম অবধি বিস্তৃত ডিসকাল বন্ধনী। সামনের ডানায় সম্পূর্ণ বন্ধনীটি কালো শিরা দ্বারা সুস্পষ্টভাবে খন্ডিত। পোস্ট-ডিসকাল অংশে ৫ এবং ৬ নং শিরামধ্যে দুটি বড়, নীলচে সাদা ছোপ স্পষ্ট ভাবে দৃশ্যমান। সেল এর মধ্যভাগে দুইপাশে পুরু, কালো রেখা দ্বারা বেষ্টিত দুটি লম্বা সবজে নীল পটি লক্ষ্য করা যায়। টার্মেন অথবা প্বার্শপ্রান্তরেখা পর্যায়ক্রমে সাদা এবং কালো বর্নের হয়।
পিছনের ডানার ডিসকাল বন্ধনীটি কোস্টাল শিরার নিচ থেকে শুরু হয়ে ডরসাম অবধি বিস্তার লাভ করেছে এবং ২ নং শিরা থেকে ডরসাম পর্যন্ত অংশ খানিক অস্পষ্ট হয়। সাবটার্মিনাল সাদা অস্পষ্ট ছোপের সারিটির ভিতরের প্রান্তে লাগোয়া অস্পষ্ট কালচে ছোপের একটি সারি বিদ্যমান। উক্ত সাদা এবং কালো উভয় ছোপের সারি অ্যাপেক্স (শীর্ষভাগ) থেকে টর্নাস পর্যন্ত বিস্তৃত এবং প্রতিটি শিরামধ্যেই উভয় ছোপ বর্তমান। টার্মেন সাদা, কমবেশী খাঁজকাটা এবং প্রতিটি খাঁজ শীর্ষে কালো শিরা দ্বারা খন্ডিত।
ডানার নিম্নতল: ডানার নিম্নতল চকচকে এবং ফ্যাকাশে সবজে নীল বর্ণের। উভয় ডানা জুড়ে থাকা ডিসকাল বন্ধনীটি উপরিতলেরই অনুরূপ এবং সুস্পষ্ট। অন্যান্য দাগ-ছোপ এবং উপরিপৃষ্ঠের সদৃশ্য। পিছনের ডানায় অস্পষ্ট, সাদা একটি সাব-টার্মিনাল অথবা সাব-মার্জিনাল বন্ধনী দৃশ্যমান। পোস্টডিসকাল বন্ধনীটি সরলরৈখিক এবং সাবটার্মিনাল বন্ধনীটি বক্র। উভয় বন্ধনী কোস্টাল শিরার নিচ থেকে উৎপন্ন হয়ে টর্নাস পর্যন্ত বিস্তৃত এবং ফ্যাকাশে সবজে নীল শিরা দ্বারা খন্ডিত। পিছনের ডানায় সেল অথবা প্রকোষ্ঠ মোটামুটি স্পষ্ট কালোরেখা দ্বারা খন্ডিত এবং রেখাগুলি সেল ছড়িয়ে উপরের দিকে উঠে গিয়ে মিশেছে।
আচরণ
ভারতবর্ষে দুষ্প্রাপ্য এই প্রজাতি বৃহদাকার, সুগঠিত এবং দ্রুত ও শক্তিশালী উড়ানযুক্ত। ইউথেলিয়া বর্গভুক্ত অন্যান্য প্রজাতির ন্যায়, ফ্রেঞ্চ ডিউক, স্ত্রী-পুরুষ নির্বিশেষে, পচা ফল, গাছ এবং পাতা নিঃসৃত রস, মৃত ব্যাঙ ইত্যাদির প্রতি আকৃষ্ট হয়। তবে এদের ফুলের মধু পান করতে দেখা যায় না। স্ত্রী-পুরুষ উভয় প্রকারই ডানা বন্ধ, আংশিক মেলা অথবা পুরো ডানা মেলে পাতা, গাছের মাথায় এবং মাটিতে এবং পাথরে অথবা পাথুরে দেওয়ালে অবস্থান করে রোদ পোহায়। এই প্রজাতিকে প্রায়শই ভিজা মাটি, পাথরের ভেজা ছোপ এবং পাহাড়ি জঙ্গলের নালার ধারে মাড্‌-পাডল করতে দেখা যায়। ১৩৭০ মিটার থেকে ১৯৫০ মিটার উচ্চতার মধ্যে ঘন আর্দ্রতর বনাঞ্চল এদের বিশেষ পছন্দের বাসস্থান। সাধারনত এপ্রিল থেকে নভেম্বর পর্যন্ত উপযুক্ত পরিবেশে এদের দর্শন মেলে। সিকিমএ মে মাসে ১৫১৫ মিটার উচ্চতায়, নাগা পাহাড়ে এপ্রিল থেকে আগস্ট এবং আসামে আগস্ট মাসে এদের উপস্থিতি এবং সক্রিয়তা চোখে পড়ে।
পূজা ধান্ডা
পূজা ধান্ডা(Pooja Dhanda), (জন্ম ১৯৯৪ সালের ১ জানুয়ারী) একজন ভারতীয় মহিলা ফ্রিস্টাইল কুস্তিগীর। যিনি ২০১০ সালের গ্রীষ্ম যুব অলিম্পিকে এবং ২০১৮ সালে কমনওয়েলথ গেমসে রৌপ্য পদক জিতেছেন।
কুস্তিগীর পূজা ধান্ডাকে প্রাথমিকভাবে ব্লকবাস্টার 'দাঙ্গাল' (চলচ্চিত্র) তে ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে ববিতার বোন, গীতা ফোগাটকে পরাজিত করেন।
২০১০ গ্রীষ্মকালীন যুব অলিম্পিকস, সিঙ্গাপুর
২০১০ সালে, সিঙ্গাপুরে গ্রীষ্মকালীন যুব অলিম্পিকে মেয়েদের ফ্রিস্টাইল ৬০ কেজি ইভেন্টে পূজা রৌপ্য পদক জিতেছেন, ফাইনালে মঙ্গোলিয়ার বাটারজরিজিন্যাল বাটেতসেতগেগকে হারিয়ে।
চোট আঘাত, অবসর কক্ষ, ফিরে আসা
২০১৫ সালের নভেম্বরে, লখনৌয়ের একটি প্রশিক্ষণ ক্যাম্পে পূজা এক অনুশীলন সেশনের সময় অ্যান্টিওরির ক্রুসিট লিগমেন্ট (এসিএল) ছিঁড়েছিলেন। অস্ত্রোপচারের ভয়ে তার মন দিশেহারা হয়ে পড়েছিল কারণ সে এখনও পর্যন্ত তার তেমন নাম হয়নি। তবে, তার পিতা-মাতা তাকে ম্যাটে ফিরে আসার জন্য অনুপ্রেরণা দেন এবং একটি দীর্ঘস্থায়ী পুনর্বাসনের সময় বেরিয়ে আসতে সাহায্য করেন। পূজার সমস্যা জটিল হয়ে ওঠে কারণ সে হিসার জেলায় একটিও ফিজিওথেরাপিস্ট খুঁজে পাচ্ছছিলেন না, দিল্লীতেও তেমন পাওয়া যাইনি। পর পর দুবার সার্জারি করার পর, পূজা পুরোপুরি সুস্ত হয়ে ওঠেন। তিনি আবার দুইটি ম্যাচ জিতেছিলেন এবং ফিরে আসার জন্য খুব খুশি হন। তিনি ২০১৭ সালে, জাতীয় চ্যাম্পিয়ন হওয়ার পাশাপাশি কমনওয়েলথ গেমসের জন্য নির্বাচিত হন।
২০১৮ প্রো রেসলিং লীগ (পিডব্লিউএল), (সিজেন ২)
২০১৮ প্রো রেসলিং লীগ (পিডব্লিউএল), (সিজেন ২), দুই সপ্তাহের প্রতিজগিতায়, ২০১৮ চ্যাম্পিয়ন পাঞ্জাব রাজ্যের জন্য ৫৭ কিলোগ্রামের শ্রেণিতে পূজা প্রতিদ্বন্দ্বিতা করেন, তিনি বিশ্ব ও অলিম্পিক চ্যাম্পিয়ন হেলেন মারুলিসকে দুইবার পরাজিত করেন যার মধ্যে চূড়ান্ত ফাইনালের জয়। তিনি বিশ্ব চ্যাম্পিয়নশিপের রৌপ্য পদক এবং অলিম্পিকের ব্রোঞ্জ মেডেলিস্ট ওডুনায় অ্যাডেকুওরোয়, নাইজেরিয়ার (৫৮ কেজি) এবং তিউনিসিয়ায় (৫৫ কিলোগ্রাম) বিশ্ব চ্যাম্পিয়নশিপ রৌপ্য মেডেলিস্ট মারওয়া আম্রিকেও হারান। এই চিত্তাকর্ষক বিজয় অর্জনের পর, এরপর, পূজা, কমনওয়েলথ এবং এশিয়ান গেমসের স্কোয়াডে একটি পদক প্রত্যাশা হিসেবে বিবেচিত হন।
২০১৮ কমনওয়েলথ গেমস, গোল্ড কোস্ট, অস্ট্রেলিয়া
২০১৮ সালের কমনওয়েলথ গেমসে পূজা রৌপ্য পদক জিতেছেন। ক্যারিয়ার স্পোর্টস এরিনার মহিলাদের ৫৭ কেজি ফ্রিস্টাইলের কুস্তিতে ফাইনালে নাইজেরিয়ার ওদুনয়ো অ্যাডুকুওরোয়ে কাছে ৭-৫ এ হেরে যান।
প্রাণকুমার সেন
প্রাণকুমার সেন (৬ এপ্রিল ১৯০১ ― ২৫ মার্চ ১৯৬২) একজন ভারতের স্বাধীনতা সংগ্রামী, নাট্যকর্মী ও পত্রিকা সম্পাদক।
প্রারম্ভিক জীবন
প্রাণকুমার সেন বরিশাল জেলা র ফুল্লশ্রী গ্রামে জন্মগ্রহণ করেন। পিতা অনন্তকুমার সেন ছিলেন পদস্থ সরকারি আধিকারিক। বাংলা সাহিত্যে এম. এ পাশ করে প্রাণকুমার কলকাতায় ভোটরঙ্গ পত্রিকা প্রকাশ করেন। আর্থিক কারণে পত্রিকাটি বন্ধ হয়ে যায়। বরিশালে ফিরে বরিশালবাণী ও কল্যাণ নামে দুটি পত্রিকা প্ৰকাশ করেন তিনি। বহু পত্রিকা সম্পাদনা ও পরিচালনা করেছেন তিনি। দীর্ঘ ১১ বছর বরিশাল হিতৈষীর সম্পাদক হিসাবে তিনি পত্রিকা পরিচালনা করেন। এছাড়াও যুগবাণী পত্রিকার সভাপতি ও প্রধান পৃষ্ঠপোষকের আসনে অধিষ্ঠিত ছিলেন। শিক্ষকতা ছিল তাঁর জীবনের অন্যতম ব্রত। তিনি দশ বছর বরিশাল শিক্ষক সমিতির সম্পাদক ও সভাপতি ছিলেন। বরিশাল প্রেসক্লাবেরও সভাপতি ছিলেন প্রাণকুমার। তিনি জাতিভেদপ্ৰথা মানতেন না। নাট্যাভিনয়ে তাঁর দক্ষতা ছিল এবং শৌখিন নাটকের দলে অভিনয় ও প্রযোজনা করেছেন। বরিশালের জনকল্যাণমূলক নানা প্রকার প্রতিষ্ঠানের সঙ্গেই যুক্ত ছিলেন তিনি।
আমানুল হক (নৃত্যশিল্পী)
আমানুল হক হলেন একজন বাংলাদেশী নৃত্যশিল্পী। নৃত্যকলায় তার অবদানের জন্য বাংলাদেশ সরকার ২০১৬ সালে তাকে একুশে পদকে ভূষিত করে।
কর্মজীবন
আমানুল হক ঘনশ্যাম দাস লক্ষ্মণ বিজয় এবং তার স্ত্রী নীলিমা নিকট ভারতনাট্যম, কুচিপুড়ি, এবং মণিপুরি নৃত্যের তালিম গ্রহণ করেন। ১৯৫৯ সালে তিনি পাকিস্তানের করাচিতে ঘনশ্যাম আঞ্জারিয়ার নৃত্যশিল্পী হিসেবে কর্মজীবন শুরু করেন। তিনি বাংলাদেশ নৃত্যশিল্পী সংস্থার আহ্বায়ক
১৯৬৪ সালে হক পূর্ব পাকিস্তানের প্রথম ব্যক্তি হিসেবে করাচি টেলিভিশনে নৃত্যে অংশগ্রহণ করেন। তিনি নীলা পর্বত চলচ্চিত্রের নৃত্য পরিচালক হিসেবেও কাজ করেন। ১৯৬৬ সালে তিনি বারীণ মজুমদারের সঙ্গীত কলেজে যোগ দেন। পরবর্তীতে তিনি সাংস্কৃতিক সংগঠন "ক্রান্তি"তে যোগদান করেন।
বৈজ্ঞানিক ক্যালকুলেটর
বৈজ্ঞানিক ক্যালকুলেটর  একধরনের তড়িৎ ক্যালকুলেটর। ক্যালকুলেটর বলতে গননাকারী যন্ত্রকে বোঝানো হয়ে থাকে। সাধারণত এটি সর্বদা হ্যান্ডহেল্ড নয়, কিন্তু  বিজ্ঞান, প্রকৌশল এবং গণিতে সমস্যাগুলি গণনা করার জন্য ডিজাইন করা হয়েছে। ক্যালকুলেটর অ্যাপ্লিকেশনগুলিতে স্লাইড নিয়মগুলি প্রায় সম্পূর্ণ প্রতিস্থাপন করা হয়েছে  এবং শিক্ষা এবং পেশাদার উভয় ক্ষেত্রেই এটি ব্যাপকভাবে ব্যবহৃত হচ্ছে। উচ্চশিক্ষার মতো কয়েকটি ক্ষেত্রে বৈজ্ঞানিক ক্যালকুলেটরগুলি, গ্রাফিং ক্যালকুলেটরগুলির ব্যাপক ব্যবহার হচ্ছে। এটি একটি যন্ত্র যা ডিভাইসের জন্য ইনপুট ডেটা লেখার এবং লেখার এবং সঞ্চয় করার প্রোগ্রামের দক্ষতার পাশাপাশি বৈজ্ঞানিক ক্যালকুলেটর কার্যকারিতার একটি সুপারসেট সরবরাহ করে।
ফাংশনগুলি
সাধারণত আধুনিক বৈজ্ঞানিক ক্যালকুলেটরগুলোতে  অন্য চার পাঁচ টা ফাংশন ক্যালকুলেটর এর চেয়েও বেশি ফিচার ও  বিভিন্ন মডেল থাকে; যাইহোক, বৈজ্ঞানিক ক্যালকুলেটর এর ফিচারগুলো নিম্নরূপ:
যোগের ক্ষেত্রে, ক্যালকুলেটর এ যা অন্তর্ভুক্ত: বর্তমানে বাজারে বিভিন্ন রকম ক্যালকুলেটর আছে । এগুলো 10-12 ডিজিট কিংবা তার চেয়েও বেশি ডিজিটের হয়ে থাকে ।
ইতিহাস
উপর্যুক্ত সমস্ত মৌলিক ধারণাগুলির অন্তর্ভুক্ত এমন প্রথম বৈজ্ঞানিক ক্যালকুলেটরটি ছিল প্রোগ্রামেবল হিউলেট-প্যাকার্ড এইচপি-৯১০০, যা ১৯৬৮ সালে প্রকাশিত হয়। যদিও ওয়াং এলওসিআই-২ এবং ম্যাথ্যাট্রনিক্স ম্যাথ্যাট্রন পরে এই বৈজ্ঞানিক ক্যালকুলেটরের সাথে চিহ্নিত কিছু বৈশিষ্ট্য  ডিজাইন  করা হয়েছিল। এইচপি-৯১০০ সিরিজটি সম্পূর্ণরূপে ট্রানজিস্টরহীন প্রযুক্তি থেকে কোন ইন্টিগ্রেটেড সার্কিট এর সাথে তৈরি করা হয়েছিল। এটি একটি ব্যক্তিগত কম্পিউটিং ডিভাইসে ত্রিকোণমিত্রিক গণনার জন্য কর্ডিক অ্যালগরিদমের ব্যবহার করে থাকে। পাশাপাশি বিপরীত পোলিশ স্বরলিপি ভিত্তিক প্রবেশ করে কাজ করে। এইচপি তখন থেকে আরপিএন ক্যালকুলেটরগুলির সাথে ঘনিষ্ঠভাবে পরিচিতি লাভ করেছিল এবং আজও তাদের কিছু ক্যালকুলেটর (বিশেষত দীর্ঘকালীন এইচপি-১২সি বাণিজ্যিক ক্যালকুলেটর এবং এইচপি-৪৮ সিরিজের গ্রাফিং ক্যালকুলেটরগুলির) একটি খুব বড় প্রাপ্তির কারণে আরপিএনকে তাদের ডিফল্ট ইনপুট মোড হিসাবে অফার করে। এইচপি-৩৫, ১ ফেব্রুয়ারি, ১৯৭২ এ আসা, হিউলেট প্যাকার্ডের প্রথম পকেট ক্যালকুলেটর এবং বিশ্বের প্রথম বহনযোগ্য বৈজ্ঞানিক ক্যালকুলেটর ছিল। আরপিএন এইচপির কিছু ডেস্কটপ ক্যালকুলেটরগুলির মতো এটি  ব্যবহার করেছিল। ৩৯৫ মার্কিন ডলারে বাজারে ছাড়ে এইচপি-৩৫, টেক্সাস এসআর-৫০ ১৯৭২ থেকে ১৯৭৫ সাল পর্যন্ত পাওয়া যায় । একটি দীর্ঘকাল ধরে  টিআই ক্যালকুলেটর বাজারে চলমান ছিল। টিআই-৩০ সিরিজটি শ্রেণিকক্ষগুলিতে সর্বাধিক ব্যবহৃত বৈজ্ঞানিক ক্যালকুলেটরগুলির মধ্যে একটি। ক্যাসিও, ক্যানন এবং শার্পও প্রধান, ক্যাসিওর এফএক্স সিরিজটি দিয়ে (১৯২২ সালে ক্যাসিও এফএক্স-১ শুরু হয়েছিল খুব সাধারণ ব্র্যান্ড, বিশেষত স্কুলে ব্যবহৃত হয়। গ্রাফিং ক্যালকুলেটর বাজারেও ক্যাসিও একটি প্রধান ক্যালকুলেটর এবং প্রথম উৎপাদনকারী একটি সংস্থা হিসেবে ক্যাসিও এফএক্স-৭০০০জি বাজারে আনে।
আন্ত্রিক অণুজীবসমগ্র
আন্ত্রিক অণুজীবসমগ্র বলতে মেরুদণ্ডী প্রাণীসমূহ (যার মধ্যে মানুষও অন্তর্ভুক্ত) ও কিছু কীটপতঙ্গের পরিপাকনালীতে বাসকারী অণুজীবসমূহকে বোঝায়, যার মধ্যে ব্যাকটেরিয়া ও আর্কিয়া অন্যতম। একে ইংরেজিতে গাট মাইক্রোবায়োটা (Gut microbiota), গাট ফ্লোরা (Gut flora) এবং গাট মাইক্রোবায়োম (Gut microbiome) নামে ডাকা হতে পারে। পাকান্ত্রিক অধিবংশাণুসমগ্র (যেটিকে কদাচিৎ অণুজীবসমগ্র ডাকা হতে পারে) বলতে আন্ত্রিক অণুজীবসমগ্রের সবগুলি জীবের বংশাণুসমগ্রের সমষ্টিকে বোঝায়।  মানবদেহে অন্ত্র মানব অণুজীবসমগ্রের প্রধান অবস্থানস্থল। আন্ত্রিক অণুজীবসমগ্রের ব্যাপক গুরুত্ব আছে। বিশেষ করে জীবাণুর উপনিবেশ স্থাপন, রোগসৃষ্টিকারী জীবাণুর প্রতিরোধ, আন্ত্রিক আবরণী কলাস্তরের রক্ষণাবেক্ষণ, খাদ্য ও ঔষধীয় যৌগসমূহের বিপাক, অনাক্রম্য (রোগ প্রতিরোধী) ক্রিয়ার নিয়ন্ত্রণ এমনকি অন্ত্র-মস্তিষ্ক অক্ষ হয়ে আচরণ নিয়ন্ত্রণ, ইত্যাদি ক্ষেত্রে এর গুরুত্ব আছে।
আন্ত্রিক অণুজীবসমগ্রের অণুজীবীয় গঠন পরিপাকনালীর বিভিন্ন অঞ্চলভেদে ভিন্ন হয়ে থাকে। মানব বৃহদান্ত্রে সবচেয়ে বেশি অণুজীব থাকে। এখানে ৩০০ থেকে ১০০০টি ভিন্ন প্রজাতির অণুজীব বাস করতে পারে, যা কিনা পৃথিবীতে সবচেয়ে বেশি ঘনত্ববিশিষ্ট অণুজীব বসতি। তবে আন্ত্রিক ব্যাকটেরিয়াদের শতকরা ৯৯ ভাগই ৩০ থেকে ৪০টি ব্যাকটেরিয়া প্রজাতি থেকে উদ্ভূত হয়। এছাড়া ব্যাকটেরিয়া মলের শুষ্ক ভরের ৬০% পর্যন্ত গঠন করে। অন্ত্রের ব্যাকটেরিয়াগুলির ৯৯%-এরও বেশি অবায়ুজীবী প্রকৃতির। তবে সিকাম বা বন্ধনালীতে সবাত বা বায়ুজীবী ব্যাকটেরিয়াগুলির ঘনত্ব উচ্চ থাকে। কিছু প্রাক্কলন অনুযায়ী মানব অণুজীবসমগ্রে মানব বংশাণুসমগ্রে অবস্থিত বংশাণুগুলির চেয়ে একশত গুণ বেশি বংশাণু আছে।
<!--
সামগ্রিক দৃশ্য
In humans, the gut microbiota has the largest numbers of bacteria and the greatest number of species compared to other areas of the body. In humans, the gut flora is established at one to two years after birth, by which time the intestinal epithelium and the intestinal mucosal barrier that it secretes have co-developed in a way that is tolerant to, and even supportive of, the gut flora and that also provides a barrier to pathogenic organisms.
The relationship between some gut flora and humans is not merely commensal (a non-harmful coexistence), but rather a mutualistic relationship. Some human gut microorganisms benefit the host by fermenting dietary fiber into short-chain fatty acids (SCFAs), such as acetic acid and butyric acid, which are then absorbed by the host. Intestinal bacteria also play a role in synthesizing vitamin B and vitamin K as well as metabolizing bile acids, sterols, and xenobiotics. The systemic importance of the SCFAs and other compounds they produce are like hormones and the gut flora itself appears to function like an endocrine organ, and dysregulation of the gut flora has been correlated with a host of inflammatory and autoimmune conditions.
The composition of human gut microbiota changes over time, when the diet changes, and as overall health changes. A systematic review from 2016 examined the preclinical and small human trials that have been conducted with certain commercially available strains of probiotic bacteria and identified those that had the most potential to be useful for certain central nervous system disorders. -->
লুয়াই ইবনে গালিব
লুয়াই ইবনে গালিব ( لُؤَيّ ٱبْن غَالِب) আরবে নবী মুহাম্মদ (সা) এর পূর্বপুরুষ ছিলেন।
মক্কায় বসবাসকারী গালিব ইবনে ফিহের পুত্র ছিলেন তিনি।
ইতিহাস
সাধারণ মত অনুসারে মুহাম্মদ (সা) ছিলেন আবদুল্লাহর পুত্র, খ। 'আবদুল-মুত্তালিব (যার নাম শাইবা), বিন হাশিম (যার নাম 'আমর'), বিন আবদ মানাফ (যার নাম আল মুগিরা), বিন কুসায় (যার নাম জায়েদ), বিন কিলাব, বিন মুররাহ, বিন কা'ব, বিন লুয়াই, বিন গালিব, বিন ফিহর, বিন মালিক, বিন আল-নদর, বিন কিনানা, বিন খুজায়মা, বিন মুদরিকা (যার নাম 'আমির'), বিন ইলিয়াস, বিন মুদার, বিন নিজার, বিন মাআদ্, বিন আদনান, বিন উদদ (বা উদাদ), ....বিন ইয়ারুব, বিন ইয়াশজুব, বিন কিদার, বিন ইসমাইল, বিন ইব্রাহিম।
নীলা মারিক্কার
নীলা মারিক্কার হলেন শ্রীলঙ্কায় ডেন্টসু ও ডেন্টসু ইজিস গ্রুপের অংশীদারত্বে চলা বিজ্ঞাপনী সংস্থা ডেন্টসু গ্রান্ট গ্রুপের (সাবেক গ্রান্ট ম্যাককান গ্রুপ) প্রধান।
জীবনী
নীলা মারিক্কারের বাবার নাম রেগি চান্দাপ্পা এবং মায়ের নাম থেরেসে চান্দাপ্পা। তার বাবা গ্রান্ড ম্যাককান গ্রুপের প্রতিষ্ঠাতা ছিলেন।
নীলা মারিক্কার শ্রীলঙ্কার বিভিন্ন বাণিজ্যিক প্রতিষ্ঠানের প্রধান হিসেবে দায়িত্ব পালন করেছেন। তিনি 'শ্রীলঙ্কা ফার্স্ট' নামে একটি সংগঠন প্রতিষ্ঠা করেছেন, যা দেশটিতে তামিল বিদ্রোহীদের পুনর্বাসনে দেশটির সরকারের সাথে কাজ করে চলেছে।
তিনি শ্রীলঙ্কায় ইউএনডিপির 'শান্তিতে বিনিয়োগ' কর্মসূচির একজন পরামর্শক। তিনি শ্রীলঙ্কার ব্যবসায়ীদের নিয়ে দক্ষিণ আফ্রিকা সফর করেছেন। সেখানে তারা শান্তি প্রতিষ্ঠা ও সংঘাত পরবর্তী যুগে দেশ গঠনে ব্যবসা কীভাবে ভূমিকা রাখে, সে বিষয়ে জ্ঞান আহরণ করেছেন।
নীলা মারিক্কার দেশটিতে নারী অধিকার নিয়েও কাজ করে চলেছেন। তিনি দেশটির উইমেন ওয়েজিং পিস নেটওয়ার্কের সাথে যুক্ত আছেন। তিনি শান্তি প্রতিষ্ঠায় নারীর অবদান নিয়ে হার্ভার্ড বিশ্ববিদ্যালয়ে বক্তব্য প্রদান করেছেন।
লিসা সুরিহানি
লিসা সুরিহানি বিনতে মোহাম্মদ, অধিক পরিচিত লিসা সুরিহানি নামে (জন্ম: ২৩ মার্চ ১৯৮৬) হচ্ছেন একজন মালয়েশিয়ান অভিনেত্রী, মডেল। তিনি বুগিনি, ভারতীয়, আরব এবং চীনা ঐতিহ্যবাহী একটি পরিবারের সদস্য। তিনি মালয়েশিয়ান অভিনেত্রী, মডেল, টেলিভিশন উপস্থাপক এবং বাণিজ্যিক মডেল হিসেবে পরিচিত। জীবনের প্রথম দিকে তিনি যুক্তরাজ্য এর ওয়েলস এ হিউম্যান ইউনিভার্সিটি এবং এবারিস্টউইথ বিশ্ববিদ্যালয়ের আইন বিভাগে পড়াশোনা সম্পন্ন করেছেন। তারপর, লিসা সুরিহানি বিনোদন শিল্পের মধ্যে প্রবেশ করার সিদ্ধান্ত গ্রহণ করেন এবং অভিনয় বা নাটক শিল্পে আর সম্প্রসারণ শুরু করতে থাকেন। তার প্রথম টেলিভিশন অনুষ্ঠান "গার্গাসি"তে এবং "আয় কামি" এ উপস্থিত হন। তিনি মালয়েশিয়ার অভিনেতা শাহেজি স্যাম এর সাথে প্রথমবারের মতো 'গুডবাই বয়েজ' এবং 'সিকলি লাগে' ছবিতে অভিনয় করেন। সম্প্রতি, ২০১২ সালে, তিনি "লেজেন্ডা বুদাক সেনান ২", "সাইবার এক্স: আঙ্কামেন পেনগোদাম" এবং "ইস্তানবুল আকু ডটং"-এর মতো স্থানীয় নাটকে অভিনয় করেছেন। ২৩ তম মালয়েশিয়ার ফিল্ম ফেস্টিভালে তিনি সেরা অভিনেত্রী পুরস্কার পান। এবংআনুগেরাহ বিন্টাং পপুলার বেরিটা হারিয়ানে "সর্বাধিক জনপ্রিয় চলচ্চিত্র অভিনেত্রী" পুরস্কার জয়লাভ করেন।
২০১৭ সালের ফেব্রুয়ারিতে, লিসা সুরিহানি ইউনিসেফ মালয়েশিয়ার শুভ উদ্বোধক হিসেবে নিযুক্ত হন।
প্রারম্ভিক জীবন
লিসা সুরিহানি মালয়েশিয়ার কুয়ালালামপুর এর দূরবর্তী চীনা, আরব ও ভারতীয় বংশোদ্ভূত বগুড়ির একটি পরিবারে জন্মগ্রহণ করেন। লিসা সুরিহানি তার প্রাথমিক ও মাধ্যমিক শিক্ষা বছরগুলোতে সেকোল্লা শ্রী ইনাইলে অধ্যয়ন করেন। তিনি যুক্তরাজ্যের ওয়েলস বিশ্ববিদ্যালয়ের হেল্প ইউনিভার্সিটি কলেজ এবং এবারিস্টউইথ বিশ্ববিদ্যালয়ের আইন বিভাগে অধ্যয়ন করেছেন।
ব্যক্তিগত জীবন
২০১২ সালে লিসা সুরিহানি মালয়েশিয়ার অভিনেতা, কেআরইউ দ্বারা খ্যাতি অর্জন করা ইউসরি আব্দুল হালিমের সাথে বিবাহ বন্ধনে আবদ্ধ হন। এই দম্পতি ২০১১ সালের সেপ্টেম্বরে ইয়াহাইরা লিনে নামে একটি কন্যা সন্তানের জন্ম দেয়। নভেম্বর ২০১৬ সালে, তারা ঘোষণা করে যে তারা তাদের দ্বিতীয় সন্তান আশা করছে। ২৩ শে এপ্রিল, ২০১৩ তারিখে, লিসা সুরিহানি তার দ্বিতীয় সন্তানের জন্ম দেয় - যেটি হচ্ছে একটি ছেলে সন্তান।   ১ মে, ২০১৭ তারিখে, লিসা সুরিহানি এবং তার স্বামী ইউসরি আব্দুল হালিম তাদের প্রথম পুত্রকে ইউসুফ লিনে নামে নামকরণ করেন।
সবজাননেসা মহিলা কামিল মাদ্রাসা
ইতিহাস
১৯৭০-৮০ এর দশকে ফরিদপুর অঞ্চলে খ্রিস্টান মিশনারির তৎপরতা বৃদ্ধি পায়, মুসলমানদের মধ্যে ইসলামি শিক্ষার অভাবের সুযোগে তাদের ধর্মচুত্যির দিকে নিয়ে যেতে থাকে। এসব পরিস্থিতি বিবেচনা করে ১৯৭৯ সালে ফরিদপুর শহরের আব্দুর রশিদ, বদিয়ার রহমান মোল্লাসহ কিছু গন্যমান্য ব্যক্তি কর্তৃক একটা মিটিং-এর মাধ্যমে মাদ্রাসাটি প্রতিষ্ঠিত করে। এসব ব্যক্তিদের উদ্যোগে তৎকালীন ফরিদপুর পৌরসভা চেয়ারম্যান ফজলুল করিম চানমিয়া এক খণ্ড জমির ব্যবস্থা করে দেন। মাদ্রাসার কার্যক্রম কিছুটা শুরু হয়, সেই সময়ে ফুরফুরা দরবার শরীফের পীর আব্দুল কাহহার সিদ্দিকী মাদ্রাসাটি উদ্বোধন করেন।
তবে বহু চেষ্টার পরেও মাদ্রাসাটি ধীরে ধীরে বন্ধ হবার উপক্রম অবস্থায় পৌঁছে যায়। সেই সময় আব্দুর রহিম মিয়া নামক এক ব্যবসায়ী ও ইসলামি শিক্ষানুরাগী ব্যক্তির উদ্যোগে মাদ্রাসাটি আবার পথ চলা শুরু করে। তার একক প্রচেষ্টায় ১৯৮১ সালে পূর্ব খাবাসপুরে মাদ্রাসাটি একটি বালিকা মাদ্রাসা নামে পুনঃস্থাপিত হয়, তখন আব্দুর রহিম মিয়া তার মায়ের নামে মাদ্রাসাটির নামকরণ করেন। ১৯৮৫ সালে মাদ্রাসায় স্থায়ী গৃহ নির্মাণের কাজ শুরু হয়, এবং অল্প দিনের মধ্যে দাখিল শ্রেণীর অনুমতি লাভ করে। এরপর মাদ্রাসাটি আলিম ও ফাজিল শ্রেণীর অনুমতি লাভ করে। ২০০৬ সালে ইসলামী বিশ্ববিদ্যালয় আইনের রূপ অনুযায়ী বাংলাদেশের সকল ফাজিল মাদ্রাসার সাথে এই মাদ্রাসাটিও কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তি লাভ করে।
সুযোগ-সুবিধা
এই মাদ্রাসায় ছাত্রীদের জন্য সম্পূর্ণ ইসলামি পর্দা ব্যবস্থার সুযোগ রয়েছে। এছাড়াও রয়েছে নানা শিক্ষা সহায়ক আধুনিক সুযোগ-সুবিধা।
হাড়িয়াভাঙা নদী
হাড়িয়াভাঙা নদী হল ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত সুন্দরবনের একটি জোয়ারের জলে সমৃদ্ধ নদী। এটি উত্তর চব্বিশ পরগনা ও বাংলাদেশের সাতক্ষীরা জেলার সীমান্তবর্তী নদী।
হিঙ্গলগঞ্জ পেরিয়ে ইছামতি নদী বিভিন্ন শাখানদীতে বিভক্ত হয়ে গেছে। তার মধ্যে উল্লেখযোগ্য: রায়মঙ্গল, বিদ্যা, ঝিল্লা, কালিন্দী ও যমুনা। ভারত ও বাংলাদেশের আন্তর্জাতিক সীমানা বরাবর এই নদী ও হাড়িয়াভাঙা নদীটি প্রবাহিত। হাড়িয়াভাঙার মুখে নিউ মুর দ্বীপ অবস্থিত।
কণাদ
কণাদ (Sanskrit: कणाद, IAST: Kaṇāda) ভারতের একজন হিন্দু ঋষি ও দার্শনিক । তিনি বৈশেষিক দর্শনের প্রতিষ্ঠাতা-দার্শনিক এবং বৈশেষিক সূত্র নামক দর্শন-গ্রন্থের রচয়িতা । তিনি সম্ভবত ২য় শতকে (খ্রীস্টাব্দ) জীবিত ছিলেন, যদিও কিছু সূত্রমতে তিনি ৬ষ্ঠ শতকে জীবিত ছিলেন। ধারণা করা হয় যে, তিনি ভারতের গুজরাটের প্রবাস ক্ষেত্রে (দ্বারকার নিকটে) জন্মগ্রহণ করেন।
বুফিস পলিয়ানী
বুফিস পলিয়ানি (English: Boophis pauliani) মেন্টেলিডে গোত্রের ব্যাঙের একটি প্রজাতি। এই প্রজাতিকে মাদাগাস্কারের বিলুপ্তপ্রায় প্রাণী হিসেবে চিহ্নিত করা হয়েছে। এদের প্রাকৃতিক আবাসস্থল মূলত উপট্রোপিক বা গ্রীষ্মমন্ডলীয় নিম্নভূমি বনাঞ্চল, নদী, মৎস্যচাষের আবাসস্থল, আবাদি জমি, চারণভূমি এবং ব্যাপকভাবে ক্ষয়প্রাপ্ত প্রাক্তন বনভূমিতে। বর্তমানে এদের আবাসস্থল হুমকির মুখে।
ইয়াকব বুস্ক
ইয়াকব বুস্ক ইয়ানসেন (Jakob Busk; জন্ম: ১২ সেপ্টেম্বর ১৯৯৩; ইয়াকব বুস্ক নামে সুপরিচিত) হলেন একজন ডেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে গোলরক্ষক হিসেবে খেলেন।
২০১১ সালে, বুস্ক ডেনমার্ক অনূর্ধ্ব-১৮ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইয়াকব বুস্ক ইয়ানসেন ১৯৯৩ সালের ১২ই সেপ্টেম্বর তারিখে ডেনমার্কের কোপেনহেগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বুস্ক ডেনমার্ক অনূর্ধ্ব-১৮, ডেনমার্ক অনূর্ধ্ব-১৯, ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৫ বছরে ৩৭ ম্যাচে অংশগ্রহণ করেছেন।
মুথুমরিয়াম্মান মন্দির, নেগোম্বো
শ্রী মুথুমরিয়াম্মান মন্দির (তামিল: ஸ்ரீ முத்துமாரியம்மன் கதிர்வேலாயுத சுவாயுத சுவாயுத சுவாயுத சுவாயுத சுவாயுத சுவாமி கோலவ்வ்வ்வாமி கோலன் சுவாயுத சுவாயுத சுவாயுத சுவாயுத சுவாமி கோலன்) মন্দিরটি এখনও পুরানো ধাঁচের ভঙ্গিতে রয়ে গেছে। মন্দিরের গ্রানাইট স্থাপত্যের খোদাই যা সেখানকার নেগোম্বো তামিলদের কাছে সবচেয়ে শক্তিশালী মন্দিরগুলির একটি হিসাবে খ্যাতি ধারণ করে যেখানে পূজা এবং নৈবেদ্য তৈরি করা হয়, যা জনসাধারণের জন্য সুবিধা প্রদান করে।
অভ্যন্তরীণ
মারিয়ামমান মূর্তির উপস্থিতি দিয়ে মন্দিরের অভ্যন্তরভাগ শুরু হয়। এটি সেই অঞ্চল যেখানে পূজা, নৈবেদ্য (অভিষেকম) এবং সঙ্গাভিষেকম তৈরি করা হয়। অন্যান্য অংশগুলি ভগবান বৈরাব, ভগবান গণেশ, কালী আম্মান, লর্ড মুরুগানের মূর্তিকে আবৃত করে। মন্দিরটিকে অনেক হিন্দু দ্বারা আর্থিকভাবে সমর্থন করা হয় যাতে ঈশ্বরের সন্তুষ্টির একটি সংশোধনমূলক স্তর নিশ্চিত করা যায়।
আরও দেখুন
নেগোম্বো মারিয়ামমান
আলন্দুরাইয়ার মন্দির
আলন্দুরাইয়ার মন্দির হল ভারতের তামিলনাড়ুর আরিয়ালুর জেলার কিলপালুভুর গ্রামের একটি হিন্দু মন্দির ।
বিশেষত্ব
দেবতা শিবের উদ্দেশ্যে উত্সর্গীকৃত, মন্দিরটি প্রত্যন্ত প্রাচীনকালের এবং এটি ৭ম শতাব্দীর সাধক তিরুগ্নানাসামবন্দরের সাথে সম্পর্কিত । মন্দিরটি তাঁর স্তোত্র এবং পদাল পেত্র স্থলাম হিসাবে শ্রেণীবদ্ধ করা হয়েছে ।
ম্যানচেস্টার ইউনাইটেড ফুটবল ক্লাব পরিসংখ্যান
এই নিবন্ধে ম্যানচেস্টার ইউনাইটেডের বিভিন্ন পরিসংখ্যান ও রেকর্ডের তালিকা দেয়া হয়েছে।
সমস্ত তথ্য ৫ জানুয়ারি ২০০৮ পর্যন্ত সঠিক।
উপস্থিতি
বর্তমান একাদশের সদস্যদের নাম মোটা হরফে লেখা হয়েছে
আধুনিক ভাষা ইনস্টিটিউট, চট্টগ্রাম বিশ্ববিদ্যালয়
আধুনিক ভাষা ইনস্টিটিউট চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।
ইতিহাস
২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।
কোর্সসমূহ
এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।
ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি, ঘ) জার্মান, ঙ) জাপানি, চ) চীনা, ছ) আরবি ও জ) ফার্সি ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।
ভাষা ও ভাষা বিজ্ঞান
২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজি বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।
ইংরেজি ভাষা শিক্ষাদান
ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।
২১ নং ওয়ার্ড, কলকাতা পৌরসংস্থা
বিবরণ
২১ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট পর্যন্ত পোর্ট ট্রাস্ট রোড; পূর্ব দিকে বৈষ্ণবচরণ শেঠ স্ট্রিট ও যদুলাল মল্লিক রোড; দক্ষিণ দিকে কালীকৃষ্ণ ঠাকুর স্ট্রিট, দর্পনারায়ণ ঠাকুর স্ট্রিট ও হুগলি নদীর তীর পর্যন্ত পোর্ট ট্রাস্ট রোড এবং পশ্চিম দিকে হুগলি নদী।
আচার (হিন্দু আইন)
আচার (সংস্কৃত: आचार) হল ধ্রুপদী হিন্দু আইনের প্রেক্ষাপটে ব্যবহৃত ধারণা যা নির্দিষ্ট সামাজিক গোষ্ঠীর প্রথাগত আইন বা সম্প্রদায়ের নিয়মকে বোঝায়। এই সম্প্রদায়ের নিয়মগুলি এমন ব্যক্তিদের দ্বারা চিত্রিত এবং প্রয়োগ করা হয় যারা প্রতিটি পৃথক গোষ্ঠীর মধ্যে তাদের সম্মান অর্জন করেছেন, যেমন সম্প্রদায়ের নেতা বা প্রবীণ। যদিও ধর্মশাস্ত্রে আদর্শ ব্যক্তি যিনি নির্দিষ্ট স্থানের আকারকে সংজ্ঞায়িত করেন তাকে বেদ জানেন বা "শিক্ষিত" হিসাবে নির্দেশ করা হয়, বাস্তবে এই ভূমিকাটি প্রায়শই বৈদিক পণ্ডিতদের সাথে দলের নেতাদের কাছে পিছিয়ে দেওয়া হয়। হিন্দু আইনে আচার ধর্মতাত্ত্বিকভাবে গুরুত্বপূর্ণ কারণ এটিকে বেদ (শ্রুতি) ও স্মৃতি (ধর্মশাস্ত্র সাহিত্যের মতো ঐতিহ্যগত গ্রন্থ) সহ ধর্মের অন্যতম উৎস হিসেবে বিবেচনা করা হয়। বিশেষ আঞ্চলিক আচার ধর্মশাস্ত্র গ্রন্থে প্রচলিত বলে বিশ্বাস করা হয়; যদিও পণ্ডিতরা এই পাঠ্যের মধ্যে পাওয়া প্রকৃত বিবরণের উৎস নিয়ে ভিন্নমত পোষণ করেছেন।
প্রথাগত আইন হিসাবে আচার
হিন্দু আইনের প্রেক্ষাপটে প্রচলিত আইন নির্দিষ্ট অঞ্চলের সম্প্রদায়ের নিয়মের অনুরূপ হিসাবে সংজ্ঞায়িত করা হয়। আইনের এই রূপটি এমন আইনগুলিকে অন্তর্ভুক্ত করে যা প্রকৃতপক্ষে দৈনন্দিন জীবনে প্রয়োগ করা হয়, গ্রন্থে প্রচলিত ধর্মতাত্ত্বিক আইনের বিপরীতে যা শুধুমাত্র জনসংখ্যার ছোট অংশের জন্য অ্যাক্সেসযোগ্য। এই অর্থে, প্রথাগত আইন শাস্ত্রীয় হিন্দুধর্মে আইনের প্রকৃত অনুশীলনকে প্রতিনিধিত্ব করে, যখন বেদ, স্মৃতি ও শ্রুতি সাহিত্যে পাওয়া আইনগুলি তাত্ত্বিক অনুশীলনকে প্রতিনিধিত্ব করে।
আচার, তবে, প্রথাগত আইনের বিশেষভাবে সংকীর্ণ সুযোগ। এটি বিভাগ হিসাবে আলাদা করে তা হল যে এই আইনগুলি সেই সেট গোষ্ঠীর উপর বিশেষ ক্ষমতা ধারণকারী ব্যক্তিদের দ্বারা অনুশীলন করা হয়। শক্তি বৈদিক সাহিত্যের পূর্ণ উপলব্ধির মাধ্যমে ঐশ্বরিক ধর্মতাত্ত্বিক সংযোগ দ্বারা নির্ধারিত হয়। এই ব্যক্তিদের ধর্ম সাহিত্যে সদাচার নামেও পরিচিত। যদিও ধর্মশাস্ত্র আইন প্রণয়নের জন্য সদাচারকে আদর্শ ব্যক্তি হিসাবে চিহ্নিত করে কারণ তারা বৈদিক জ্ঞানে এতটাই সাবলীল যে তারা যে আইন প্রয়োগ করতে বেছে নেয় তা বেদের সাথে সঙ্গতিপূর্ণ, বাস্তবে আইন তৈরি করার ক্ষমতা চলে গেছে বৈদিক পণ্ডিতদের থেকে সম্প্রদায়ের নেতাদের সময় যাদের কর্ম তাদের সহ সম্প্রদায়ের সদস্যদের সম্মান অর্জন করেছিল এবং তাদের বেদের প্রত্যক্ষ জ্ঞানের অভাব থাকলেও তারা "ভাল মানুষ" হিসাবে বিশিষ্ট ছিল।
শেষ পর্যন্ত, এমনকি বেদে পারদর্শী নাদের দ্বারা লেখা আইনগুলিও বৈদিক সাহিত্যের সাথে যুক্ত হয়েছিল। মিত্রমিশ্রের মতে, এমনকি শূদ্রের রীতিনীতিও শূদ্রের ধর্ম। এর অর্থ হল প্রতিটি নির্দিষ্ট গোষ্ঠীর আলাদা আলাদা ধর্ম রয়েছে তাদের অবশ্যই পূরণ করতে হবে।অতএব, যতক্ষণ পর্যন্ত একজন নেতার অনুশীলন সম্প্রদায়ের রীতিনীতির সাথে সঙ্গতিপূর্ণ বিবেচনা করা হয়, ততক্ষণ তারা তাদের ধর্ম অনুসরণ করছে বলে বিবেচিত হয় এবং তাই এখনও বেদের সাথে যুক্ত।
সদাচার
মীমাংসা পণ্ডিত কুমারীলার মতে, "যখন ভালো মানুষ কিছু নিয়ম অনুযায়ী কাজ করে এবং কোনো উদ্দেশ্য বা লক্ষ্য লক্ষ্য করা যায় না, তখন এটাকে ধর্ম বলে বোঝাতে হবে।" এই সংজ্ঞার "ভালো মানুষ" প্রতিনিধিত্ব করে। সদাচারের "দুঃখ"কে ভালো হিসেবে অনুবাদ করা হয় যার কারণে সদাচারকে "ভালো মানুষের মান" হিসেবে অনুবাদ করা হয়। ধর্মশাস্ত্র সাহিত্যের মধ্যে সদাচার হল এমন ব্যক্তি যারা তাদের কর্মকে বেদের দিকে নির্দেশ করে এবং তাই তাদের কর্ম ও সিদ্ধান্ত (আকার) আইন হিসাবে ব্যবহার করা যেতে পারে। স্মৃতি সাহিত্য অনুসারে, সদাচার হল সঠিক জীবনযাত্রার উৎস, ধর্ম এবং তাই হিন্দু আইন, যখন বেদ এবং ঐতিহ্যগত গ্রন্থে বর্ণিত আইনগুলি নির্দিষ্ট সমস্যাকে সম্বোধন করে না। বেশ কিছু প্রাচীন ভাষ্যকার (কুমারীলা সহ) এই দাবিটি তুলে ধরেন যে অনুশীলনগুলি বৈধ বলে বিবেচিত এবং স্মৃতিতে লিপিবদ্ধ করা হয়েছে কিন্তু বেদে পাওয়া যায় না যেগুলি প্রকৃতপক্ষে রচয়িতাদের কাছে উপলব্ধ "হারানো বেদে" অবস্থিতধর্মগ্রন্থ কিন্তু এখন আর বিদ্যমান নেই।
ধর্মের উৎস
হিন্দু আইন ঐতিহ্যের অনেক গ্রন্থে আকারকে ধর্মের তৃতীয় উৎস হিসেবে উল্লেখ করা হয়েছে।  যদিও বেদ থেকে প্রাপ্ত ধর্ম সম্পর্কে জ্ঞান প্রাথমিক উৎস থেকে যায়, বেদ খুব কমই দৈনন্দিন জীবনযাপনের জন্য ব্যবহারিক প্রয়োগে ধর্মের উল্লেখ করে। এই কারণে, ধর্মের জন্য আরও দুটি উৎস রয়েছে যা অনুসারীদের জীবনের জন্য আরও ব্যক্তিগতভাবে প্রযোজ্য দিকনির্দেশ প্রদান করে। যদি কোনো প্রশ্নের উত্তর বেদের মধ্যে পাওয়া না যায়, তাহলে উত্তর না দেওয়া পর্যন্ত প্রশ্নটি উৎসের প্রতিটি স্তরে উত্থাপিত হয়।
ক্রমানুসারে অবরোহী পদে, ধর্মের উৎসগুলি হল:
এই শ্রেণিবিন্যাসের মধ্যে আচারের শক্তি বেদের সাথে সংযোগ করার ক্ষমতা থেকে আসে। এই সংযোগটি হয় সদাচারের মাধ্যমে, বা নেতার মাধ্যমে, যিনি বেদ সম্পর্কে তার জ্ঞানের কারণে আচার প্রতিষ্ঠা করেন, অথবা অতিরিক্ত পাঠ্যকে উৎস হিসাবে উদ্ধৃত করার মাধ্যমে যা নিজেই বেদের সাথে যুক্ত।
পাঠ্য বিবরণ
এমনকি আইনি পদ্ধতির নিয়মেও প্রথার গুরুত্ব প্রমাণিত হয়। নারদ ১.১১৫ বলে যে নথিগুলির বৈধতা, যেমন সেগুলিকে অবশ্যই সাক্ষী হতে হবে, নিজের হাতের লেখায় লিখতে হবে, ইত্যাদি, স্থানীয় নিয়মের উপর ভিত্তি করে নির্ধারণ করা উচিত।
স্বতন্ত্র গোষ্ঠীর নিজস্ব স্ব-শাসনের বিষয়ে, নারদ ১০.২-৩-এর জন্য রাজাকে বিধর্মী সন্ন্যাসী গোষ্ঠী (যেমন জৈন ও বৌদ্ধ), গিল্ড, স্থানীয় পরিষদ এবং অন্যান্য কর্পোরেট গোষ্ঠীকে তাদের নিজস্ব আইন ও রীতিনীতি প্রয়োগ করার অনুমতি দিতে হবে। যাজ্ঞবল্ক্য ১.৩৪২-৩৪৩ অনুসারে, রাজাকে অবশ্যই সমস্ত নতুন বিজিত ভূমির রীতিনীতি এবং প্রথা সংরক্ষণ করতে হবে।
মনুস্মৃতির মতো ধর্মশাস্ত্র সাহিত্যে প্রাপ্ত লিপিবদ্ধ আচারের উৎপত্তি সম্পর্কে বিভিন্ন পণ্ডিতদের ভিন্ন ভিন্ন ধারণা রয়েছে। কেউ কেউ, যেমন পণ্ডিত রিচার্ড লারিভিয়ের, মনে করেন যে ঐতিহ্যগত স্মৃতি পাঠগুলি হল "শাস্ত্রীয় ভারতে পাওয়া প্রকৃত প্রথা ও অনুশীলনের রেকর্ড"। এগুলি ছিল প্রকৃত রেকর্ড "স্মৃতির সংকলকরা তাদের সাথে একমত কিনা তা রেকর্ড করা হয়েছে"। যদিও স্মৃতিগুলির মধ্যে লিপিবদ্ধ প্রতিটি প্রথা বিভিন্ন সময় এবং এলাকা থেকে নেওয়া হয়েছিল, তবে সেগুলি রেকর্ড করা এবং সংকলনের গুরুত্ব ছিল স্থানীয় অনুশীলনগুলিকে বেদের সাথে সংযুক্ত করে বৃহত্তর ব্রাহ্মণ্য খাতে একীভূত করা।
পণ্ডিত ডোনাল্ড আর ডেভিস জুনিয়র দ্বারা বর্ণিত আচারের পাঠ্য বিবরণের জন্য একটি ভিন্ন উৎস, দাবি করে যে সেই সময়ের আচার সরাসরি মৌখিকভাবে লিপিবদ্ধ করা হয়নি, বরং স্মৃতি সাহিত্য তৈরি করা পণ্ডিতদের প্রভাবিত করেছিল। যাইহোক, এমনকি মৌলিক পার্থক্য সদাচারের সরাসরি অনুমোদন বা রেকর্ডিং ছাড়াই, বা বৈদিক পণ্ডিতরা, তাদের নিজস্ব নেতাদের দ্বারা নির্ধারিত একটি নির্দিষ্ট অবস্থানের সম্প্রদায়ের নিয়ম, যারা বৈদিক পণ্ডিত নাও হতে পারে, অর্থবহ ছিল। এটি এমন দৃষ্টিভঙ্গি প্রদর্শন করে যেখানে নির্দিষ্ট অনুশীলনকে সরাসরি বেদের সাথে সংযুক্ত করতে হবে না যাতে এটিকে আচার হিসাবে সম্মানিত করা যায়।
হিন্দু আইনে আচারের ভূমিকা
হিন্দু আইনে শ্রুতি, স্মৃতি ও আচারের আপেক্ষিক শক্তির বিষয়ে বিভিন্ন কঠিন প্রশ্ন উত্থাপিত হয় এবং তাদের মধ্যে আপাত ও বাস্তব বিরোধের ক্ষেত্রে অসংখ্য নিয়ম স্থির করা হয়েছে। "আচার (প্রথা ও ব্যবহার) হল অতীন্দ্রিয় আইন, এবং তাই বেদ ও স্মৃতিতে ঘোষিত অনুশীলনগুলি; তাই নিজের কল্যাণ কামনা করে দুবার জন্ম নেওয়া ব্যক্তির সর্বদা তা অনুসরণ করার চেষ্টা করা উচিত।" সময়ের সাথে সাথে হিন্দু আইনে আচারের অর্থ নিজেই পরিবর্তিত হয়েছে। আদিম সময়ে, আচার যা অনুসরণ করা হত তা ছিল বিদ্বান ব্রাহ্মণদের দ্বারা পালন করা বা ঘোষিত যারা অত্যন্ত নৈতিক ও নিঃস্বার্থ ছিল। ধীরে ধীরে, যাইহোক, কোন দৃশ্যমান ধর্মনিরপেক্ষ উদ্দেশ্য ছিল না এমন ব্যবহারকে বাধ্যতামূলক হিসাবে দেখা যেতে লাগল। অবশেষে, এমনকি শূদ্রদের প্রথাগত নিয়মগুলিও রাজার দ্বারা বলবৎ হয়ে ওঠে। এইভাবে, আচার আরও সমসাময়িক সময়ে হিন্দু আইনের প্রকৃত উৎস হয়ে ওঠে। শাস্ত্রের ভাষ্যগুলি মানুষের প্রকৃত ব্যবহারের সাথে পাঠ্য আইনের সমন্বয় করার প্রচেষ্টা নির্দেশ করে।
ইরানে নারীর অধিকার আন্দোলন
থাম্ব| তেহরানে (১৯২৩-১৯৩৩) নারী অধিকার সমিতি " [[জামিয়াত-ই নেসভান-ই বতনখাহ|জামিয়াত ই নেসভান ই বতন-কাহ" এর পরিচালনা পর্ষদ]]
ইরানি নারীর অধিকার আন্দোলন (ফার্সি : جنبش زنان ایران), নারীদের অধিকারের জন্য ইরানি নারীদের সামাজিক আন্দোলনের উপর ভিত্তি করে গড়ে ওঠে। এই আন্দোলনটি প্রথম ১৯১০ সালে ইরানের সাংবিধানিক বিপ্লবের পর আবির্ভূত হয়, যে বছর মহিলাদের দ্বারা প্রথম মহিলা জার্নাল প্রকাশিত হয়েছিল। আন্দোলনটি ১৯৩৩ অবধি স্থায়ী হয়েছিল, যেখানে রেজা শাহ পাহলভীর সরকার দ্বারা সর্বশেষ মহিলা সমিতি ভেঙে দেওয়া হয়েছিল। ইরানি বিপ্লবের (১৯৭৯) পরে এটি আবার তীব্রতর হয়।
ইরানি নারী আন্দোলন ১৯৬২ সাল থেকে ১৯৭৮ সালের মধ্যে নারীদের ভোটাধিকার (১৯৬৩ সালে, মোহাম্মদ রেজা শাহের শ্বেত বিপ্লবের অংশ) এর মতো বিজয় অর্জন করে। তাদেরকে পাবলিক অফিসে অংশ নেওয়ারও অনুমতি দেওয়া হয়েছিল এবং ১৯৭৫ সালে পারিবারিক সুরক্ষা আইন মহিলাদের জন্য নতুন অধিকার প্রদান করেছিল, যার মধ্যে ছিল বিবাহবিচ্ছেদ এবং হেফাজতের অধিকার ও বহুবিবাহ হ্রাস। ইসলামী বিপ্লবের পর থেকে নারীর অধিকার সীমাবদ্ধ হয়। ১৯৭৯ সালের বিপ্লবের পরে, বেশ কয়েকটি আইন প্রতিষ্ঠিত হয়েছিল, যেমন বাধ্যতামূলক পর্দা প্রবর্তন ও মহিলাদের পাবলিক ড্রেস কোড। ২০১৬ সালের নভেম্বরে ইরানের পার্লামেন্ট সদস্যদের প্রায় ৬% নারী ছিলেন, যখন বিশ্বব্যাপী গড় প্রায় ২৩% ছিল।
ইরানে নারী অধিকার আন্দোলন সংস্কারকে প্রভাবিত করার প্রচেষ্টা অব্যাহত রেখেছে, বিশেষ করে এক মিলিয়ন স্বাক্ষর অভিযানের মাধ্যমে মহিলাদের বিরুদ্ধে বৈষম্য দূর করতে।
সাংবিধানিক বিপ্লবের পর
ইরানের সাংবিধানিক বিপ্লব ১৯০৫ সাল থেকে ১৯১১ সালের মধ্যে সংঘটিত হয়েছিল। নারীর অধিকারের (অথবা অধিকারের অভাব) চেতনার প্রাথমিক অন্তস্তলের ফলে সমাজ ও পত্রিকা প্রতিষ্ঠা শুরু হয়। মহিলাদের নিম্ন মর্যাদা এবং তাদের অনেক সংগঠন ও সমাজের গোপন কার্যক্রম, বিষয়টির তথ্যের পরিমাণ কিছুটা সীমিত করেছে। সেই যুগে মহিলাদের লেখালেখি, প্রধানত সংবাদপত্র ও সাময়িকীগুলির মাধ্যমে আন্দোলনের তথ্য প্রদান হল অন্যতম মূল্যবান উৎস। এর মধ্যে সর্বাধিক গুরুত্বপূর্ণ সাময়িকীগুলি নিচে তালিকাভুক্ত করা হয়েছে।
উপরন্তু, ইরানি নারীরা অন্যত্র নারীর অবস্থা ও শিক্ষাগত সুযোগ সম্পর্কে সচেতন ছিল এবং তাদের দ্বারা অনুপ্রাণিত হয়েছিল।
সমাজ ও সংগঠন
১৯০৬ সালে, পার্লামেন্ট তাদের অনুরোধ প্রত্যাখ্যান করলেও, মহিলারা "সোসাইটি ফর উইমেনস ফ্রিডম" সহ বেশ কয়েকটি সংগঠন প্রতিষ্ঠা করা হয়, যেগুলি গোপনে মিলিত হতে থাকে যতক্ষণ না এই সংগঠনগুলি সরকারের দ্বারা আবিষ্কৃত হয় ও আক্রান্ত না হয়। জমিয়ত ই নেসভান ই বতন-কাহ (দেশপ্রেমিক মহিলা লীগ) প্রায় ১৯১৮ সালের দিকে প্রতিষ্ঠিত হয়েছিল; এটি 'নোসভান ভাতানখাহ' প্রকাশিত করত।
জিন্নাহ আন্তর্জাতিক বিমানবন্দর
জিন্নাহ আন্তর্জাতিক বিমানবন্দর বা করাচি বিমানবন্দর (, جناح بين الاقوامي هوائي اڏي) হল করাচি শহরের প্রধান বিমান বন্দর। এটি পাকিস্তানের সিন্ধি প্রদেশের অন্তর্গত। বিমান বন্দরটি শহরের কেন্দ্র থেকে কিছু দূরে অবস্থিত। এই বিমান বন্দরটি দেশের প্রধান বিমান বন্দর। এটি করাচি শহরের বিমান পরিসেবা দেয়।
নামকরণ
বিমান বন্দরটির আগে করাচি বিমানবন্দর হিসাবে পরিচিত ছিল। কিন্তু পাকিস্তান স্বাধীন হবার পর বিমানবন্দরটির নাম পাকিস্তানের জাতীর পিতা মুহাম্মদ আলী জিন্নাহ-এর নামে উৎসর্গ করা হয়। বর্তমানে বিমান বন্দরটির নাম হল- জিন্নাহ আন্তর্জাতিক বিমানবন্দর'
অবস্থান
জিন্নাহ আন্তর্জাতিক বিমানবন্দরটি করাচি শহর কেন্দ্র থেকে কিছুটা দূরে শহরের উপকন্ঠে অবস্থিত। বিমান বন্দরটি ২৪.৫৪ উত্তর ও ৬১.১৬ পূর্বে অবস্থিত। করাচি আন্তর্জাতিক বিমানবন্দর বা জিন্ননাহ আন্তর্জাতিক বিমমানবন্দরটি সমুদ্র সমতল থেকে ৩০ মিটার বা ১০০ ফুট উচ্চতায় অবস্থিত। বিমানবন্দরটি থেকে ইসলামাবাদ বিমানবন্দরটি প্রায় ৫০০ কিলোমিটার দূরে ও লাহোর বিমাননবন্দরটি ৪০০ কিলোমিটার দূরে ও নতুন বন্দর নগরী গদর এর গদর আন্তর্জাতিক বিমানবন্দর ৩৩০ কিলোমিটার দূরে অবস্থিত।
ইতিহাস
স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাঁটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চলাচল করে অন্যটিতে অভ্যান্তরিন রুটে বিমান চলাচল করে।
পরিকাঠামো
বর্তমানে বিমান বন্দরটিতে যে পরিকাঠামো রয়েছে তাতে করে বিমান বন্দরটি ১২ মিলিয়ন বা ১ কোটি ২০ লক্ষ যাত্রী পরিবহন করে সক্ষম প্রতি বছর। বিমানবন্দরটির ওয়েটি ব্যবস্থা, টিকিট ব্যবস্থা, পানিও জল, ও লাগেজ সিস্টেম খুবই উন্নত। এই বিমানবন্দরে ৩ টি টার্মিনাল রয়েছে।
যাত্রী পরিবহন
২০১৫ থেকে ২০১৬ সালের তথ্য অনুযায়ী বিমান বন্দরটি ওই সময়ে মোট ৫৭,২৫,০৫২ জন যাত্রী পরিববহন করেছে। এই সময়ে বিমানবন্দরটি থেকে প্রায় ৫০,০৯৫ টি বিমান চলাচল করেছে।
ব্রিটিশ রাজাদের বংশতালিকা
নিম্নলিখিতটি তালিকাটি ইংরেজ, স্কটিশ এবং ব্রিটিশ রাজাদের বংশতালিকা।
রুহুল আমিন (কৃষিবিদ)
জন্ম
তিনি ১৯৫৩ সালের ১১ নভেম্বর দিনাজপুরের সদর উপজেলার শংকরপুর গ্রামে জন্মগ্রহণ করেন।
শিক্ষাজীবন
আমিন বাংলাদেশ কৃষি বিশ্ববিদ্যালয় থেকে কৃষি বিষয়ে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ক্র্যানফিল্ড বিশ্ববিদ্যালয় থেকে পোস্ট গ্রাজুয়েশন ডিগ্রি অর্জন করেন।
কর্মজীবন
রুহুল দীর্ঘকাল হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের এগ্রিকালচারাল অ্যান্ড ইন্ডাস্ট্রিয়াল ইঞ্জিনিয়ারিং বিভাগে অধ্যাপনায় নিযুক্ত ছিলেন।
অধ্যাপনার পাশাপাশি তিনি হাবিপ্রবির রিজেন্ট বোর্ড ও একাডেমিক কাউন্সিলের সদস্য, ইঞ্জিনিয়ারিং অনুষদের ডিন এবং বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন। তিনি বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্য ছিলেন।
রুহুল আমিন ২০০৭ থেকে ২০০৮ সাল পর্যন্ত হাজী দানেশ বিজ্ঞান ও প্রযুক্তি বিশ্ববিদ্যালয়ের ভারপ্রাপ্ত উপাচার্যের দায়িত্ব করেন। তিনি ২০১২ সালের ২৭ সেপ্টেম্বর পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন। ২০১৬ সালের ২৬ সেপ্টেম্বর উপাচার্য হিসেবে তার মেয়াদ পূর্ণ হয়।
পশ্চিমবঙ্গে ইসলাম
ডান|থাম্ব| কলকাতার জোহোরা বেগম মসজিদ ভারতের ২০১১ সালের আদমশুমারি অনুসারে, পশ্চিমবঙ্গ রাজ্যে ২৪.৬ মিলিয়নের বেশি বাঙালি মুসলমান রয়েছেন, যারা এই রাজ্যের মোট জনসংখ্যার ২৭.০১%। বাঙালি মুসলমানরা মুর্শিদাবাদ, মালদা এবং উত্তর দিনাজপুর এই তিনটি জেলায় সংখ্যাগরিষ্ঠ জনগোষ্ঠী।
বৃদ্ধির হার
দেশের বাকি অংশের তুলনায় পশ্চিমবঙ্গে মুসলিম জনসংখ্যার উচ্চ বৃদ্ধি ছিল ১.৯৪%।
বিশ্বরঞ্জন সেন
বিশ্বরঞ্জন সেন (১৭ ডিসেম্বর ১৯০৭ – ২৩ অক্টোবর ১৯৯৬) ছিলেন ভারতের স্বাধীনতা সংগ্রামের নিরলস কর্মী ও পরবর্তীতে বাংলাদেশের খ্যাতনামা নৈষ্টিক গান্ধীবাদী সমাজসেবক।
জন্ম ও শিক্ষাজীবন
বিশ্বরঞ্জন সেনের জন্ম ব্রিটিশ ভারতের অধুনা  বাংলাদেশের ফরিদপুর জেলার খান্দারপাড়া গ্রামে। পিতা সত্যেন্দ্রনাথ সেন ছিলেন কলকাতার  সিটি কলেজের অধ্যাপক ও পরবর্তীতে (১৯৩০-৩৪) কেন্দ্রীয় আইনসভার সদস্য। তার মাতা ছায়াময়ী দেবী ছিলেন প্রখ্যাত সাহিত্যিক গিরিজাপ্রসন্ন রায়চৌধুরীর কন্যা। বিশ্বরঞ্জনের বিদ্যালয়ের পাঠ শুরু হয় খুলনায়—প্রসিদ্ধ আইনজীবী ও কংগ্রেস নেতা তার জ্যেঠামশায় নগেন্দ্রনাথের কাছে। পড়াশোনায় তিনি অত্যন্ত মেধাবী ছিলেন। অসুস্থ অবস্থায় পরীক্ষা দিয়ে পাঁচটি বিষয়ে লেটারসহ ১৯২৪ খ্রিস্টাব্দে ম্যাট্রিক পাশ করেন। এরপর কলকাতায় আসেন এবং  প্রেসিডেন্সি কলেজে ভর্তি হন। দর্শনশাস্ত্রে অনার্সসহ  বি.এ পাশ করেন।
ভারতের স্বাধীনতা আন্দোলনে ক্রিয়াকলাপ
বিশ্বরঞ্জন ছাত্রাবস্থা থেকেই গান্ধীজির ইয়ং ইন্ডিয়া পত্রিকার নিয়মিত পাঠক ছিলেন এবং এই পত্রিকার দ্বারা প্রভাবিত হয়ে ১৯৩০ খ্রিস্টাব্দে এম.এ ও আইন পড়া ছেড়ে দিয়ে অনেকের সঙ্গে  আইন অমান্য আন্দোলনে ঝাঁপিয়ে পড়েন। চার বছরের কারাদণ্ড হয় এবং কারাবাসে বহু দৈহিক নির্যাতন ভোগ করতে হয়। কিন্তু ১৯৩৪ খ্রিস্টাব্দ আন্দোলন প্রত্যাহৃত হলে  ডায়মন্ড হারবারের গিয়ে প্রবীণ গান্ধীবাদী নেতা  চারুচন্দ্র ভাণ্ডারীর খাদি মন্দির প্রতিষ্ঠার কাজে অন্যতম সহযোগীর ভূমিকা পালন করেন। ১৯৪২ খ্রিস্টাব্দে  ভারত ছাড়ো আন্দোলনে যোগ দেন। আন্দোলন চলাকালে তিনি পুনরায় ছয় মাস কারারুদ্ধ হন এবং আড়াই বছর নিরাপত্তা বন্দি হিসাবে আটক থাকেন। মুক্তি লাভের পর তিনি ১৯৪৬ খ্রিস্টাব্দের অক্টোবর-নভেম্বর মাসে সংগঠিত দাঙ্গাবিধ্বস্ত নোয়াখালির অবস্থা মহাত্মা গান্ধীর 'শান্তি মিশন'র এক অগ্রদূত হিসাবে ঘুরে দেখে আসেন। এক সপ্তাহ আগে থেকেই তিনি সেখানকার মানুষদের মনে সাহস জোগান এবং দূর্গতদের সেবায় আত্মনিয়োগ করেন। মানুষের এই সেবাকার্য করতে গিয়ে নানা বাধাবিপত্তির সম্মুখীন হতে হয় তাকে। এমনকি তার উপর ব্যক্তিগত আক্রমণ, অমানুষিক শারীরিক নির্যাতন ভোগ করতে হয়েছিল। এক সময় তাকে খুনের মামলায় আসামি করে ছয় মাস কারারুদ্ধ রাখা হয়েছিল। অবশ্য অবশ্য জামিনের আবেদন ছাড়াই তিনি নিজের দেওয়া বয়ানে বেকসুর মুক্তি পান। পরে নোয়াখালির পরিস্থিতি শান্ত ও স্বাভাবিক হলে 'শান্তি মিশন'-এর উদ্যোক্তা সতীশচন্দ্র দাশগুপ্ত সহ অন্যান্যরা নিজ নিজ এলাকায় ফিরে গেলেও, বিশ্বরঞ্জন একাই নির্বান্ধব আত্মীয়-স্বজন বিহীন হিন্দু-মুসলমান নির্বিশেষে দুস্থ মানুষের সেবার কাজে নোয়াখালিতেই থেকে যান।